
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης στο Νομό Εύβοιας, για την 

κάλυψη στρατιωτικών αναγκών.. 1 

Βεβαίωση της αυτοδίκαιης ανάκλησης της απαλλοτρίωσης που κη¬ 
ρύχθηκε με την Π. 4670/620/28.7.86 κοινή υπουργική από¬ 
φαση (ΦΕΚ 674/21.8.86 τ.Δ') για την κατασκευή του έργου 
«Παράκαμψη Σαπών της Εθνικής οδού Ν2 Θεσσαλονίκης - 
Τουρκικών Συνόρων στο Τμήμα Κομοτηνής - Αλεξανδρού¬ 


πολη». 2 

Αναγκαστική απαλλοτρίωση ακινήτων για τη διαπλάτυνση της 
Εθνικής οδού Κοζάνης - Βέροιας στο Τμήμα εκατέρωθεν τμη¬ 
μάτων του Α.Κ. Δρέπανου από χ.θ. 0+000 - χ.θ. 0+380 και 

χ.θ. 2+677 - χ.θ. 2+750,45. 3 

Αναγκαστική απαλλοτρίωση έκτασης στην περιοχή του νομού Θεσ¬ 
σαλονίκης, για την κατασκευή έργου ύδρευσης Θεσσαλονίκης 
από τον ποταμό Αλιάκμονα, τμήμα από Δεξαμενή Σίνδου μέχρι 

Δεξαμενή Δ2, περιοχής Διυλιστηρίων. .... 4 

Αναγκαστική απαλλοτρίωση έκτασης που βρίσκεται στην περιοχή 
του νομού Θεσσαλονίκης, για τη βελτίωση διαπλάτυνση της νέας 
Εθνικής οδού Κατερίνης - Θεσσαλονίκης στο Τμήμα που κατα¬ 
λαμβάνει ο ανισόπεδος κόμβος Δενδροποτάμου. 5 


ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης ακινήτων που απαλλο- 
τριώθηκαν αναγκαστικά για καταβολή αποζημιώσεων για την 
απαλλοτρίωση εκτάσεων για επέκταση Αεροδρομίου Χίου σύμ¬ 
φωνα με τις αποφάσεις 1069412/5829/16.10.90 Υπουρ¬ 
γείου Οικονομικών (ΦΕΚ 621/Δ/5.11.90, και 75/690, 
847,934/506173/91, Μονομελούς Πρωτοδικείου Χίου. .. 6 

ΠΟΛΕΟΔΟΜΙΑ » 

ΑΠΟΦΑΣΕΙΣ 

Τροποποίηση του ρυμοτομικού σχεδίου Μαγούλας Αττικής στο 


Ο.Τ. 64. 7 

Τροποποίηση σχεδίου Πόλης Ν. Λαμψάκου Ν, Εύβοιας. 8 

Τροποποίηση σχεδίου Πόλης Χαλκίδας Ν. Εύβοιας στο Ο.Τ. 

347 συνοικίας «Ε». 9 

Τροποποίηση της 564/ΕΠΑ/14.7.87 απόφασης Νομ. Ιωαννίνων 
«περί καθορισμού ορίων όρων και περιορισμών δόμησης στους 
Οικισμούς Καλύβια και Κλειδωνιά της Κοινότητας Κλειδωνιάς 
Κόνιτσας». 10 

ΑΝΑΚΟΙΝΩΣΕΙΣ 

Ειδοποίηση για παρακατάθεση προσωρινής αποζημίωσης ιδιοκτη¬ 
τών έκτασης που βρίσκεται στην περιοχή Ευρυάλης Γλυφάδας 
και που ρυμοτομήθηκε υπέρ και με δαπάνη του ΟΣΚ στο χώρο 
που απαλλοτριώθηκε για το Γυμνάσιο Ευρυάλης Γλυφάδας. . 11 


Παρακατάθεση αποζημίωσης λόγω ρυμοτομίας στη θεσ/νίκη. .. 12 

Ανακοίνωση Παρακατάθεσης αποζημίωσης προσκυρωτέου οικινή- 
του στην περιοχή Ν. Λιοσίων Αττικής σύμφωνα με τον με αριθμ. 
8/1985 κτηματολογικό πίνακα του ΥΠΕΧΩΔΕ.13 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1101431/7457/0010 (1) 

Αναγκαστική απαλλοτρίωση έκτασης στο Νομό Εύβοιοες, για την κά¬ 
λυψη στρατιωτικών αναγκών. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων», σε συνδυασμό με τις διατάξεις του Β.Δ. 139/71 «περί της αρμο¬ 
διότητας των Νομαρχών προς κήρυξιν αναγκαστικών τινών απαλλοτρι¬ 
ώσεων». 

2. Τις διατάξεις του Νόμου 2866/1954 «περί τρόπου κηρύξεως 
αναγκαστικής απαλλοτριώσεως χώρων για την εκτέλεση κατασκευών 
κοινής υποδομής και έργων βάσει της Ελληνοαμερικανικής συμφω¬ 
νίας». 

3. Τις διατάξεις του Ν. ΓΣΙΣΤ/1907 «περί αναγκαστικής απαλλο¬ 
τριώσεως αγροτικών ή αστικών κτημάτων προς ανέγερση στρατιωτι¬ 
κών και ναυτικών κτιρίων και οχυρωματικών εν γένει έργων». 

4. Τη γνωμάτευση του Γενικού Επιτελείου Αεροπορίας αριθ. Φ. 
550/397523/Σ.345/2.4.91. 

5. Την Υ. 1505/4.9.91 (ΦΕΚ 702/4.9.91 τ.Β’) κοινή απόφαση 
του Πρωθυπουργού και του Υπουργού Εθνικής Άμυνας σχετικά με την 
ανάθεση αρμοδιοτήτων στον Υφυπουργό Εθνικής Αμύνης Ιωάννη Στα- 
θόπουλο. 

6. Την Υ. 1489/1076692/1224/0006Α /23.8.91 (ΦΕΚ 692/ 
26.8.91 τ.Β’) κοινή απόφαση του Πρωθυπουργού και του Υπουργού 
Οικονομικών σχετικά με την ανάθεση αρμοδιοτήτων στον Υφυπουργό 
Οικονομικών, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την επέκταση του Αεροδρομίου Σκύρου, 
έκτασης συνολικού εμβαδού 25.840 μ 2 , η οποία φαίνεται με στοιχεία Α 
Β Γ Δ Ε Α στο με κλίμακα 1:500 και αριθ. αρχ. 4-88 κτηματολογικό 
διάγραμμα - πίνακα της Διεύθυνσης Έργων (Γ5) του Γενικού Επιτε¬ 
λείου Αεροπορίας, που συντάχθηκε από τον Τοπογράφο Μηχανικό Κ. 
Παπανικολάου και έγκρίθηκε από τον Εμ. Κελαΐδή Διευθυντή της Γ5. 

Στην έκταση που απαλλοτριώνεται προβάλλουν δικαιώμτα κυριότη¬ 
τας οι: α) Ιωάννης Παπακοσμάς, 2) Μαυρίκος Τραχανάς κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη του. 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Δεκεμβρίου 1991 

οι ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΟΝ 

ΙΩΑΝΝΗΣ ΣΤΑΘΟΠΟΥΛΟΣ Κ. ΓΙΑΤΡΑΚΟΣ 

— 11 —♦- 

Αριθ. 1104769/7622/0010 (2) 

Βεβαίωση της αυτοδίκαιης ανάκλησης της απαλλοτρίωσης που κηρύ¬ 
χθηκε με την Π. 4670/620/28.7.86 κοινή υπουργική απόφαση 
(ΦΕΚ 674/21.8.86 τ.Δ') για την κατασκευή του έργου «Παρά¬ 
καμψη Σαπών της Εθνικής οδού Ν2 Θεσσαλονίκης - Τουρκικών 
Συνόρων στο Τμήμα Κομοτηνής - Αλεξανδρούπολη». 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις των παρ. 1 και 4 του άρθρου 11 του Ν.Δ. 797/ 
1971 «περί αναγκαστικών απαλλοτριώσεων». 

2. Την Π. 4670/620/28.7.86 (ΦΕΚ 674/21.8.86 τ.Δ') κοινή 
υπουργική απόφαση, με την οποία κηρύχθηκε αναγκαστική απαλλοτρί¬ 
ωση για την κατασκευή του έργου «Παράκαμψη Σαπών της Εθνικής 
οδού Ν2 Θεσσαλονίκης - Τουρκικών Συνόρων στο Τμήμα Κομοτηνή - 
Αλεξανδρούπολη». 

3. Το γεγονός ότι η απαλλοτρίωση έχει ανακληθεί αυτοδίκαια γιατί 
δεν συντελέσθηκε εμπρόθεσμα. 

4. Την Τ. 1489/1076692/1224/0006Α/23.8.91 (ΦΕΚ 692/ 
26.8.91 Τ.Β') κοινή απόφαση του Πρωθυπουργού και του Τπουργού 
Οικονομικών σχετικά με την ανάθεση αρμοδιοτήτων στον Υφυπουργό 
Οικονομικών, βεβαιώνουμε: 

’Οτι η απαλλοτρίωση που κηρύχθηκε με την Π. 4670/620/ 
28.7.86 (ΦΕΚ 674/21.8.86 τ.Δ') κοινή υπουργική απόφαση, για την 
κατασκευή του έργου «Παράκαμψη Σαπών της Εθνικής οδού Ν2 Θεσ¬ 
σαλονίκης - Τουρκικών Συνόρων στο Τμήμα Κομοτηνή - Αλεξανδρού¬ 
πολη», ανακλήθηκε αυτοδίκαια, γιατί δε συντελέσθηκε εμπρόθεσμα. 
Η πράξη αυτή να δημοσιευθεί στην Εφημερίδα της Κυβερνήσεως. 

Αθήνα, 16 Δεκεμβρίου 1991 

ΟΙ ΥΠΟΥΡΓΟΙ 

ΥΦΥΠ, ΟΙΚΟΝΟΜΙΚΟΝ ΠΕΡΙΒΑΛΛΟΝΤΟΣ, ΧΟΡ/ΞΙΑΣ & ΔΗΜ. ΕΡΓΩΝ 

Κ. ΓΙΑΤΡΑΚΟΣ ΑΧ. ΚΑΡΑΜΑΝΛΗΣ 

— ♦ — 

Αριθ. 1104772/7620/0010 (3) 

Αναγκαστική απαλλοτρίωση ακινήτων για τη διαπλάτυνση της Εθνικής 
οδού Κοζάνης - Βέροιας στο Τμήμα εκατέρωθεν τμημάτων του 
Α.Κ. Δρεπάνου από χ.θ. 0+000 - χ.θ. 0+380 και χ.θ. 2+677 - 
χ.θ. 2+750,45. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων» σε συνδυασμό με τις διατάξεις του Ν. Δ/τος 139/ 
1971 «περί της αρμοδιότητος των Νομαρχών προς κήρυξιν αναγκαστι¬ 
κών τινών απαλλοτριώσεων». 

2. Τις διατάξεις του άρθρου 23 του από 25 Νοεμβρίου 1929 Διατάγ¬ 
ματος «περί κωδικοποιήσεως των περί κατασκευής και συντηρήσεως 
οδών κειμένων διατάξεων». 

3. Τις διατάξεις του άρθρου 1 του Ν. 653/1977 «περί υποχρεώ- 
σεεως των παρόδιων ιδιοκτητών δια την διάνοιξη’ Εθνικών Οδών 
κ.λπ.», όπως συμπληρώθηκαν με τις παρ. 9 και 10 του άρθρου 62 του 
Ν. 947/1979 και την παρ. 4 του άρθρου 9 του ν. 960/1979, για την 
εκτέλεση των οποίων εκδόθηκε το Π.Δ. 929/1979. 

4. Την Δ12 οικ./33813/9.5.91 απόφαση του Αναπληρωτή Υπουρ¬ 
γού ΠΕΧΩΛΕ. «περί εφαρμογή; του άρθρου 1 του ν. 653/77 «περί υπο- 
χρεώσεως των παρόδιων ιδιοκτητών για την διάνοιξιν Εθνικών οδών». 

5. Την Υ. 1489/1076692/1224/0006Α/23.8.91 (ΦΕΚ 692/ 
26.8.91 Τ.Β') κοινή απόφαση του Πρωθ/ργού και τού Υπουργού Οικο¬ 


νομικών σχετικά με την ανάθεση αρμοδιοτήτων στον Υφ/ργό Οικονομι¬ 
κών, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για διαπλάτυνση της Εθνικής οδού Κοζάνης - 
Βέροιας έκτασης συνολικού εμβαδού 4.388 μ 2 , που βρίσκεται εκατέρω¬ 
θεν των τμημάτων του Α.Κ. Δρεπάνου από χ.θ. 0+000 - χ.θ. 0+380 
και χ.θ. 2+677 - χ.θ. 2+750,45 με κλίμακα 1:500 στο αριθ. σχεδίου 
ΚΤ-1/2.8.90 κτηματολογικό διάγραμμα και στον αριθ. σχεδίου ΚΤ- 
2/2.8.90 κτηματολογικό πίνακα του I. Ελευθεριάδη τα οποία έχει θε¬ 
ωρήσει ο Δ/ντής της Δ/νσης Τοπογραφήσεων και απαλλοτριώσεων 
Κων. Δεαύπρης στις 7.2.91. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 

1) Τσοπουρίδης Δαμιανός του Σωκρ. 

2) Παπαδόπουλος Δημήτριος κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη: α) 
του Δημοσίου που θα αντιμετωπισθεί από τις πιστώσεις για έργα Δημο¬ 
σίων Επενδύσεων αρμοδιότητας Υπουργείου Περιβάλλοντος, Χωροτα¬ 
ξίας και Δημοσίων Έργων (αριθμός έργου 8471038) και β) των παρό¬ 
διων ιδιοκτητών που ωφελούνται με τις προϋποθέσεις του Νόμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Δεκεμβρίου 1991 
ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΠΕΡΙΒΑΛΛΟΝΤΟΣ, ΧΟΡ/ΞΙΑΣ & ΔΗΜ. ΕΡΓΩΝ 

Κ. ΓΙΑΤΡΑΚΟΣ ΑΧ. ΚΑΡΑΜΑΝΛΗΣ 

-♦- 

Αριθ. 1104731/7616/0010 (4) 

Αναγκαστική απαλλοτρίωση έκτασης στην περιοχή του νομού Θεσσαλο¬ 
νίκης, για την κατασκευή έργου ύδρευσης Θεσσαλονίκης από τον πο¬ 
ταμό Αλιάκμονα, τμήμα από Δεξαμενή Σίνδου μέχρι Δεξαμενή Δ2, 

περιοχής Διυλιστηρίων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

• 1) Τις διατάξεις του Ν.Δ. 797/1971 «περί αναγκαστικών απαλλο¬ 
τριώσεων, σε συνδυασμό με τις διατάξεις του Β.Δ. 139/71 «περί της 
αρμοδιότητας των νομαρχών προς κήρυξιν αναγκαστικών τινων απαλ¬ 
λοτριώσεων» 

2) Τις διατάξεις του άρθρου 10 του Α.Ν. 1563/1949 «περί συατά- 
σεως Ειδικού Ταμείου Ύδρευσης Θεσσαλονίκης. 

3) Την Υ.1489/1076692/1224/0006Α/23.8.1991 (ΦΕΚ 
692/26.8.91 ΤΒ’) κοινή απόφαση του Πρωθυπουργού και του Υπουρ¬ 
γού Οικονομικών σχετικά με την ανάθεση αρμοδιοτήτων στον Υφυ¬ 
πουργό Οικονομικών, αποφασίζουμε: 

Κηρύσσουμε την αναγκαστική απαλλοτρίωση για λόγους δημόσιοις 
ωφέλειοις και ειδικότερα για την κατασκευή έργου ύδρευσης Θεσσαλονί¬ 
κης από τον ποταμό Αλιάκμονα, τμήμα από δεξαμενή Σίνδου μέχρι δε¬ 
ξαμενή Δ2 περιοχής Διυλιστηρίων, έκτασης συνολικού εμβαδού 
30.748,33 μ 2 , η οποία βρίσκεται στην περιοχή του νομού Θεσσαλονί¬ 
κης και φαίνεται με κόκκινη διαγράμμιση στο με κλίμακα 1:1000 κτη¬ 
ματολογικό διάγραμμα και στον αντίστοιχο κτηματολογικό πίνακα της 
1ης ΔΕΚΕ τέως 3ης Π.Υ.Δ.Ε. Γεν. Γραμματέα Δημ. Έργων του 
Υπουργείου Περιβάλλοντος, Χωροταξίας και Δημ. Έργων Ανάδοχος: 
Αφοί Μεσοχωρίτη Α.Τ.Ε. ΒΟΡΕΙΟΕΛΛΑΔΙΚΗ, που συντάχθηκε από 
τον Α. Μεσοχωρίτη στις 11.4.91 και θεωρήθηκαν από τον Προϊστά¬ 
μενο της 1ης ΔΕΚΕ Κων. Σταματέλο. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Σπύρος Παναγόπουλος, 2) Ιωάννης θεοδοσιάδης κλπ. 

Η απαλλοτρίωση κηρύσσεται υπέρ του Δημοσίου και με δαπάνη του 
και θα βαρύνει τις πιστώσεις του προγράμματος Δημοσίων Επενδύσεων 
για έργα ύδρευσης Θεσσαλονίκης από τον ποταμό Αλιάκμονα και ειδι¬ 
κότερα το έργο 8976005 που είναι ενταγμένο στη σχετική Συλλογική 
Απόφαση Έργων (Σ.Α.Ε. 076/2). 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Δεκεμβρίου 1991 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜ, ΕΡΓΩΝ 

Κ. ΓΙΑΤΡΑΚΟΣ ΑΧ. ΚΑΡΑΜΑΝΛΗΣ 

- ♦—- 

Αριθ. 1104733/7614//0010 (5) 

Αναγκαστική απαλλοτρίωση έκτασης που βρίσκεται στην περιοχή του 

νομού Θεσσαλονίκης, για τη βελτίωση - διαπλάτυνση της νέας Εθνι¬ 
κής οδού Κατερίνης - Θεσσαλονίκης στο Τμήμα που καταλαμβάνει ο 

ανισόπεδος κόμβος Δενδροποτάμου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. Δ/τος 797/71 «περί αναγκαστικών απαλλο¬ 
τριώσεων» σε συνδυασμό με τις διατάξεις του Β. Δ/τος 139/71 «περί 
της αρμοδιότητας των Νομαρχών προς κήρυξιν αναγκαστικών τινων 
απαλλοτριώσεων». 

2. Τις διατάξεις του άρθρου 23 του από 25 Νοεμβρίου 1929 Διατάγ¬ 
ματος «περί κωδικοποιήσεως των περί κατασκευής και συντηρήσεως 
οδών κειμένων διατάξεων». 

3. Τις διατάξεις του άρθρου 1 του Ν. 653/1977 «περί υποχρεώσεως 
των παρόδιων ιδιοκτητών δια την διάνοιξιν Εθνικών Οδών κλπ» όπως 
συμπληρώθηκαν με τις παρ. 9 και 10 του άρθρου 62 του Ν. 947/1979 
και την παρ. 4 του άρθρου 9 του Ν. 960/1979 για την εκτέλεση των 
οποίων εκδόθηκε το Π.Δ. 929/1979. 

4. Την αριθ. Δ. 12Β/35346/Π.Ε./Φ.Α1/15.2.1991 απόφαση του 
Υπουργού Περιβάλλοντος, Χωροταξίας και Δημ. Έργων «περί εφαρμο¬ 
γής άρθρου 1 του Ν. 653/1977 «περί υποχρεώσεως των παρόδιων 
ιδιοκτητών για την διάνοιξιν Εθνικών Οδών». 

5. Την Υ. 1489/1076692/1224/0006Α'/23.8.91 (ΦΕΚ 692/ 
26.8.91 τ. Β) κοινή απόφαση του Πρωθυπουργού και του Υπουργού 
Οικονομικών σχετικά με την ανάθεση αρμοδιοτήτων στον Υφυπουργό 
Οικονομικών, αποφασίζουμε: 

Κηρύσσουμε την αναγκαστική απαλλοτρίωση για λόγους δημόσιας 
ωφέλειας και ειδικότερα για την βελτίωση διαπλάτυνση της νέας εθνι¬ 
κής οδού Κατερίνης - Θεσσαλονίκης στο Τμήμα που καταλαμβάνει ο 
(ανισόπεδος κόμβος Δενδροποτάμου, έκτασης συνολικού εμβαδού 
14.009 μ 2 , η οποία βρίσκεται στο νομό Θεσσαλονίκης και φαίνεται στο 
με κλίμακα 1:500 Α/ΑΣ1/Ιούλιος 1989 Κτηματολογικό διάγραμμα 
και στον αντίστοιχο κτηματολογικό πίνακα της Διεύθυνσης Οδικών Έρ¬ 
γων Γεν. Γραμ. Δημ. Έργων του Υπουργείου Περιβάλλοντος, Χωροτα¬ 
ξίας και Δημ. Έργων που έχουν θεωρηθεί στις -10.12.1990 από τον 
αρμόδιο Διευθυντή του Υπουργείου Περιβάλλοντος, Χωροταξίας και 
Δημ. Έργων Κων. Δεσύπρη. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Γεώργιος Πασχαλίδης 2) Νικόλαος Φυκατάς κλπ. 

Η απαλλοτρίωση κηρύσσεται υπέρ του Δημοσίου και η δαπάνη θα 
βαρύνει τις πιστώσεις του προγράμματος Δημοσίων Επενδύσεων, για 
έργα οδοποΐας, αρμοδιότητας της Γενικής Γραμματείας, Δημοσίων 
Έργων και ειδικότερα το έργο 8571 - 027 που είναι ενταγμένο στη 


σχετική συλλογική απόφαση Έργων (Σ.Α.Ε.) και β) των παρόδιων ιδιο¬ 
κτητών που ωφελούνται με τις προϋποθέσεις του νόμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Δεκεμβρίου 1991 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΠΕΡΙΒΑΛΛΟΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

Κ. ΓΙΑΤΡΑΚΟΣ ΑΧ. ΚΑΡΑΜΑΝΛΗΣ 

-♦- 

ΑΝΑΚΟΙΝΩΣΕΙΣ 

Αριθ. οικ. 3443 (6) 

Ανακοίνωση παρακατάθεσης αποζημίωσης ακινήτων που απαλλοτρι- 
ώθηκαν αναγκαστικά για καταβολή αποζημιώσεων για την απαλ¬ 
λοτρίωση εκτάσεων για επέκταση Αεροδρομίου Χίου σύμφωνα με τις 
αποφάσεις 1069412/5829/16.10.90 Υπουργείου Οικονομικών 
(ΦΕΚ 621/Δ/5.11.90, και 75/690, 847934/506173/91, Μο¬ 
νομελούς Πρωτοδικείου Χίου. 

Ο ΝΟΜΑΡΧΗΣ ΧΙΟΥ 

Σύφωνα με τα άρθρ 7 και 8 του Ν.Δ. 797/71 «περί αναγκαστικών 
απαλλοτριώσεων» γνωστοποιούμε: 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν (αναγκαστικά με την υπ’ αριθμ. 1069412/ 
5899/16.10.90 απόφαση Υπουργείου Οικονομικών με την οποία κη¬ 
ρύχθηκε αναγκαστικά απαλλοτριωτέα έκταση λόγω δημοσίας ωφελείας 
για την επέκταση του Αεροδρομίου Χίου συνολικού εμβαδού 
156. 922 Μ 2 (Το Δημόσιο υποχρεούται σε καταβολή αποζημίωσης 

για έκταση εμβαδού 151.006Μ 2 σύμφωνα με την απόφαση 75/690, 
847, 934/506173/91 του Μονομελούς Πρωτοδικείου Χίου) 
β) Τους ενυπόθηκους δανειστές και τούς τρίτους διεκδικητές των ακι¬ 
νήτων αυτών, ότι η αποζημίωση της εδαφικής επιφάνειας και των επι¬ 
κειμένων της, όπως περιγράφονται στα σχετικά Ικτηματολογικά δια¬ 
γράμματα και κτηματολογικό πίνακα τα οποία έχουν συνταχθεί από τον 
Αρ. Καπετανάκη και έχουν θεωρηθεί από τον αρμόδιο Διευθυντή της 
ΥΠΑ Αρ. Μιχαηλίδη καθορίστηκε με την 75/690, 847,934/ 
506173/91 απόφαση του Μονομελούς Πρωτοδικείου Χίου στο ποσό 
του ενός δις διακοσίων δέκα έξι εκατομμυρίων επτακοσίων οκτώ χιλιά¬ 
δων τετρακοσίων πενήντα δρχ. έχει κατατεθεί στο Ταμείο Παρακατα¬ 
θηκών και Δανείων 

Σχετικά έχουν εκδοθεί τα υπ’ αριθμ. 13084 κοΐι 13085/30.12.91 
γραμμάτια συστάσεως παρακαταθήκης ποσού δρχ. πέντε εκατομμυ¬ 
ρίων (5.000.000) δρχ. για δικαστική δαπάνη και ενός δις διακοσίων 
έντεκα εκατομμυρίων επτακοσίων οκτώ χιλιάδων τετρακοσίων πενήντα 
δρχ. (1.211.708.450) για αποζημίωση δικαιούχων, αντίστοιχα 
Η αποζημίωση θα δοθεί στους δικαιούχους που θ’ αναγνωρισθούν 
σύμφωνα με το Νόμο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χίος, 30 Δεκεμβρίου 1991 
Ο Νομάρχης 

ΓΕΩΡΓΙΟΣ Α. ΝΕΓΡΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αρι9. οικ. 25707/2212/23144/2010 (7) 

Τροποποίηση του ρυμοτομικού σχεδίου Μαγούλας Αττικής στο Ο.Τ. 64 

Ο ΝΟΜΑΡΧΗΣ ΑΤΤΙΚΗΣ ΑΤΙΚΗΣ 
Έχοντας υπόψη: 

1. Τις διατάξεις του Ν. Δ/τος της Ι7ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθα 3 
και 70. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αρ. 1018/71 Ν. Δ/γμα (ΦΕΚ 
220/Α) και με την παρ. 3 του άρθρου 34 του Ν. 1577/85 (ΦΕΚ 210/ 
Α). 

3. Τις διατάξεις του υπ’ αρ. 183/86 Π. Δ/τος (ΦΕΚ 70/Α). 

4. Την υπ’ αρ. Γ4δ/15883/1903/8.2.88 κοινή απόφαση Υπουρ¬ 
γού Προεδρίας της Κυβέρνησης και αναπληρωτή Υπουργού ΠΕΧΩΔΕ. 

5. Τις υπ’ αρ. 48/90 και 185/91 γνωμοδοτήσεις του Κοινοτικού 
Συμβουλίου Μαγούλας 


6. Την υπ’ αρ. 42/91 (θέμα 12ο) γνωμοδότηση του Συμβουλίου 
ΧΟΠ του Νομού Δυτ. Αττικής, αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου Μαγούλας στο 
Ο.Τ. 64, με την «έγκριση» του δρόμου που βρίσκεται σ’ αυτό και τον χα¬ 
ρακτηρισμό του σε «πεζοδρόμιο»,όπως φαίνεται στο σχετικό πρωτότυπο 
σχεδιάγραμμα σε κλίμακα 1:500, που έχει θεωρηθεί από τον Δ/ντή της 
Δ/νσης Πολεοδομίας Δυτ. Αττικής και που το συνοπτικό του αντίτυπο, 
α) δημοσιεύεται μ’ αυτή την απόφαση και β) θα αναρτηθεί για 15 ημέ¬ 
ρες στα γραφεία της Δ/νσης Πολεοδομίας Δυτ. Αττικής, μετά τη δημο¬ 
σίευση αυτής της απόφασης στην Εφημερίδα της Κυβερνήσεως. 

Άρθρο 2 

Η ισχύς της απόφασης αρχίζει από την ημερομηνία δημοσίευσής της 
στην Εφημερίδα της Κυβερνήσεως 

Η απόφαση αυτή να δημόσιευθεί στην Εφημερίδα της Κυβερνήσεως. 

Αιγάλεω, 18 Δεκεμβρίου 1991 ' 

Ο Νομάρχης 
Αθ. ΜΠΟΥΡΑΣ 

Αριθ. 9648 (8) 

Τροποποίηση σχεδίου Πόλης Ν. Λαμψάκου Ν. Εύβοιας 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του από 17.7.1923 Ν. Δ/τος «περί σχεδίων πόλεων 
χ.λ.π. 

2. Την υπ’ αριθ. 1/61 εγκύκλιο του Υπουργείου Δημ. Έργων. 

3. Την υπ’ αριθ. 55/88 εγχύχλιο του Υπουργείου ΠΕΧΩΔΕ 

4. Τις διατάξεις του Α.Ν. 314/68 (ΦΕΚ 47Α') όπως τροποποιήθη¬ 
καν χαι συμπληρώθηκαν με το υπ’ αριθ. 1018/71 Ν. Δ/γμα και με την 
παρ. 3 του άρθρου 34 του Ν. 1577/85 (ΦΕΚ 210Α’). 

5. Τις διατάξεις του υπ’ αρ. 153/86 Π. Δ/τος (ΦΕΚ 70Α). 

6. Την υπ’ αρ. 90/91 απόφαση Κοινοτικού Συμβουλίου Ν. Λαμψά- 
κου για την τροποποίηση του σχεδίου πόλης στο Ο.Τ. «4» και «1» της Α' 
επέκτασής του. 

7. Την υπ’ αριθ. 7875/18.11.91 εισήγηση Τ.Π. & Π.Ε. προς 
ΣΧΟΠ Ν. Εύβοιας 


8. Την 1η γνωμοδότηση του 19ου/3.12.91 Πρακτικού ΣΧΟΠ για 
την αποδοχή της προτεινόμενης τροποποίησης, 

9. Τα λοιπά στοιχεία του φακέλλου τροποποίησης. 

10. Το σχέδιο ρυμοτομίας της Α’ επέκτασης σχεδίου Πόλης Ν. Λαμ- 
ψάκου που εγκρίθηκε με την 3725/30.5.86 ΦΕΚ 737Α' Απόφαση 
Νομάρχη, αποφασίζουμε: 

Τροποποιούμε το σχέδιο Πόλης της Α’ επέκτασης Ν. Λαμψάκου στα 
Ο.Τ. 4 και 1 αυτού όπως φαίνεται στα τοπογραφικά διαγράμματα κλ. 
1:500 που έχουν θεωρηθεί από τον Προϊστάμενο Τ.Π. και Π.Ε. Ν. Εύ¬ 
βοιας. 

Η παρούσα απόφαση και το συνοδευτικό σχέδιο να δημοσιευθούν 
στην Εφημερίδα της Κυβερνήσεως και να ισχύουν από την ημερομηνία 
δημοσίευσής τους. 

Χαλκίδα, 17 Δεκεμβρίου 1991 
θ Νομάρχης 

ΛΑΖΑΡΟΣ ΚΥΡΙΖΟΓΛΟΥ 




ατ 3 

Αριθ. 7646 (9) 

Τροποποίηση σχεδίου Πόλης Χαλκίδας Ν. Εύβοιας στο Ο.Τ. 347 

συνοικίας «Ε» 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1. Το από 25.4.1990 Π.Δ. της 9.5.1990 (ΦΕΚ 262Δ’) με το οποίο 
εγκρίθηκε η επέκταση της «Ε» συνοικίας (τμήμα) Χαλκίδας. 

2. Τον Ν. 1337/83 και ειδικότερα των άρθρων 1, 2 αυτού για τον 
καθορισμό ορίου πολεοδομικής ενότητας. 

3. Την από 25.2.1987 (ΦΕΚ Δ) Απόφαση του Υπουργού ΠΕΧΩΔΕ 
για έγκριση του ΓΠΣ Χαλκίδας. 

4. Το άρθρο 7 του Ν. 1337/83 για την διαδικασία έγκρισης πολεο¬ 
δομικής μελέτης. 

5. Την 175γ/10.12.90 απόφαση του Δημ. Συμβουλίου Δήμου Χαλ¬ 
κίδας. 

6. Την 5283 ΕΠΑ/19.7.91 εισήγηση του Τ.Π & Π.Ε. προς το 
ΣΧΟΠ Ν. Εύβοιας. 


7. Την 5η γνωμοδότηση του 10ου Πρακτικού της 1.10.91 του 
ΣΧΟΠ Ν. Εύβοιας. 

8. Τις διατάξεις του Α.Ν. 314/68 (ΦΕΚ 27Α) όπως τροποποιήθη¬ 
καν με το υπ’ αριθ. 1018/71 Ν. Δ/γμα (ΦΕΚ 220Α) και με την παρ. 3 
άρθρου 34, Νόμου 1577/85 (ΦΕΚ 210Α). 

9. Τις διατάξεις του υπ’ αριθ. 183/1986 Π. Δ/τος (ΦΕΚ 70Α), 
αποφασίζουμε: 

Τροποποιούμε το σχέδιο Πόλης Χαλκίδας στο Ο.Τ. 347 της συνοι¬ 
κίας «Ε» όπως εις το συνημμένο σχέδιο σε κλ. 1:1000 που συνοδεύει την 
παρούσα. 

Η παρούσα απόφαση να δημοσιευτεί στην Εφημερίδα της Κυβερνή- 
σεως και να ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκίδα, 17 Δεκεμβρίου 1991 
Ο Νομάρχης 

ΛΑΖΑΡΟΣ ΚΥΡΙΖΟΓΛΟΥ 

Αριθ. 590 (10) 

Τροποποίηση της 564/ΕΠΑ/14.7.87 απόφασης Νομ. Ιωαννίνων 
«περί καθορισμού ορίων όρων και περιορισμών δόμησης στους Οικι¬ 
σμούς Καλύβια και Κλειδωνιά της Κοινότητας Κλειδωνιάς Κόνι¬ 
τσας». 

Η ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Π. Δ/τος 24.4.85 ΦΕΚ 181Δ' «περί τρόπου 
καθορισμού ορίου οικισμών της χώρας μέχρι 2.000 κατοίκους κ.λ.π. 
και όπως τροποποιήθηκε με το Π. Δ/γμα 14.2.87 ΦΕΚ 133 Δ/87. 

2. Την υπ’ αριθ. 564/87 (ΦΕΚ 760/Δ/87) απόφαση του Νο- 
μάρχη. 

3. Το υπ’ αριθ. 67065/4952/9.10.89 έγγραφο του Τπ. ΠΕ.ΧΩ 
ΔΕ Δ/νση Νομοθετικού Έργου ότι δηλαδή το Π. Δ/γμα της 26.9.79 
(ΦΕΚ 615 Δ/79) «περί των παραδοσιακών Οικισμών Ζαγορίου εφαρ¬ 
μόζεται για τους Οικισμούς τους νομίμως υφισταμένους προ του έτους 
1923. 

4. Την υπ’ αριθ. 43/4.9.1991 απόφαση του Κοινοτικού Συμβουλίου 
της Κοινότητας Κλειδωνιάς. 

5. Το γεγονός ότι απογράφηκε για πρώτη φορά ο Συνοικισμός Καλύ¬ 
βια το έτος 1940 όπως προκύπτει από τα στοιχεία της Στατιστικής 
Υπηρεσίας. 

6. Την υπ’ αριθ. 31/4.12.91 γνωμοδότηση του Σ.ΧΟΠ του Νομού, 
αποφασίζουμε: 

1. Την αποδέσμευση του Οικισμού Καλύβια της Κοινότητας Κλειδω¬ 
νιάς περιοχής Κόνιτσας από τις διατάξεις του Π. Δ/τος της 29.9.1979 
(ΦΕΚ 615Δ/79 «περί χαρακτηρισμού ως παραδοσιακών των υφιστα¬ 
μένων προ του έτους 1923 Οικισμών περιοχής Ζαγορίου κ.λ.π.» 

2. Τροποποιούμε την υπ’ αριθ. 564/87 απόφασή μας και συγκεκρι¬ 
μένα ως προς τους όρους δόμησης του Συνοικισμού Καλύβια και καθο¬ 
ρίζουμε νέους όρους δόμησης τους γενικούς όρους του Π.Δ.24.4.1985 
ΦΕΚ 181/Δ/85 «περί οριοθετήσεως Οικισμών μέχρι 2.000 κατοίκων 
κ.λ.π. και όπως τροποποιήθηκε με το Π. Δ/γμνα 14.2.87 ΦΕΚ 
133Δ/87». 

Εμβαδόν αρτιότητας γηπέδου 300 τ.μ. για τα γήπεδα που βρίσκο¬ 
νται στο συνεκτικό τμήμα και 500 τ.μ. για τα γήπεδα που βρίσκονται 
πέρα από το συνεκτικό τμήμα και μέσα στα όρια του παραπάνω οικι¬ 
σμού. 

3. Κατά παρέκκλιση εντός των ορίων του Οικισμού θεωρούνται άρτια 
τα γήπεδα με όποιο εμβαδόν είχαν στις 3.5.85 ημέρα δημοσίευσης του 
από 24.4.85 Π. Δ/τος ΦΕΚ 181 Δ'. 

4. Για τα οικόπεδα που βρίσκονται εντός των ορίων του Οικισμού 
Καλύβια και έχουν πρόσωπο στην Εθνική οδό καθορίζουμε Οικοδομική 
γραμμή σε απόσταση 30μ. από τον άξονα της οδού. 

Για τα οικόπεδα δε του ίδιου Οικισμού που έχουν πρόσωπο στον 
δρόμο (Α) που καθορίζεται με τα στοιχεία (4, 5, 6,) καθορίζουμε οικο¬ 
δομική γραμμή 6,00 μ. από το όριο του δρόμου. 

Ειδικοί όροι δόμησης 

Καθορίζουμε ειδικούς όρους δόμησης τους παρακάτω όρους οι οποίοι 
είναι υποχρεωτικοί: 

α) Όλα τα εξωτερικά κουφώματα θα είναι ξύλινα στο φυσικό τους 
χρώμα 

β) κάλυψη οικοδομής με στέγη από κεραμίδια ή πλάκες με μέγιστη 
κλίση 50% και μέγιστη προεξοχή 0,80 μ. 

γ) Κάλυψη εξωστών με τα ίδια στοιχεία της στέγης και το μήκος αυ- . 
τών να μην εκτείνεται σε όλο το μήκος της αντίστοιχης όψης του κτι¬ 
ρίου. 

5. Πριν από οποιαδήποτε κατάτμηση οικοπέδων εντός των ορίων του 
οικισμού Καλύβια θα πρέπει να θεωρείται το σχετικό τοπογραφικό διά¬ 
γραμμα από το Τμ. Πολ. Εφ. Ν. Ιωαννίνων ώστε να εξασφαλίζεται: 

α. Η συνέχεια των υπαρχόντων κοινοχρήστων χώρων και η δημιουρ¬ 
γία νέων σύμφωνα μέ τα οριζόμενα στις διατάξεις της παρ. 1 του άρθρου 
6 του Π. Δ/τος 24.4.85 ΦΕΚ 181 Δ' και του Π. Δ/τος 14.2.87 ΦΕΚ 
133Δ’ και 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του Οικισμού. 

Κατά τα λοιπά ισχύουν τα οριζόμενα στα Π. Δ/τα της 24.4.85 ΦΕΚ 
181Δ και της 14.2.87 ΦΕΚ 133Δ 

6. Κατά τα λοιπά θα ισχύει η υπ’ αριθ. 564/87 (ΦΕΚ 760/Δ/87) 
προηγούμενη απόφασή μας. 


Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 16 Δεκεμβρίου 1991 

Ή Νομάρχης 
ΒΑΣ. ΚΟΚΚΙΝΟΥ 

ΑΝΑΚΟΙΝΩΣΕΙΣ 

Αριθ. Γ1/Φ.53718/20519 (11) 

Ειδοποίηση για παρακατάθεση προσωρινής αποζημίωσης ιδιοκτητών 
έκτασης που βρίσκεται στην περιοχή Ευρυάλης Γλυφάδας και που 
ρυμοτομήθηκε υπέρ και με δαπάνη του ΟΣΚ στο χώρο που απαλλο¬ 
τριώθηκε για το Γυμνάσιο Ευρυάλης Γλυφάδας. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επι της 
οδού Φαβιέρου 30, ειδοποιεί ότι σύμφωνα με την 17/1989 πράξη ανα¬ 
λογισμού και 439647/1.362/89/13.11.89 κυρωτική απόφαση Πο¬ 
λεοδομίας Αργυρούπολης ρυμοτομήθηκε υπέρ και με δαπάνη του ΟΣΚ 
έκτασης εμβαδού 141,35 μ2, στο χώρο που προορίζεται για την ανέ¬ 
γερση διδακτηρίου του Γυμνασίου Ευρυάλης Γλυφάδας κατέθεσε στο 
Ταμείο Παρακαταθηκών και Δανείων υπέρ των δικαιούχων ιδιοκτητών 
την προσωρινή αποζημίωση που καθορίσθηκε σύμφωνα με την υπ’ αριθ. 
626/31.10.90 απόφαση του Μονομελούς Πρωτοδικείου Αθηνών και 
εκδόθηκε το 1322/11.12.91 γραμμάτιο σύστασης παρακαταθήκης 
για ποσό 4.947.250 δρχ. 

Αθήνα, 19 Δεκεμβρίου 1991 
Ο Πρόεδρος 

ΚΟΡΝΗΛΙΟΣ ΚΑΡΑΜΗΤΣΑΝΗΣ 

Παρακατάθεση αποζημίωσης λόγω ρυμοτομίας στη Θεσ/νίκη. 

- Στην Πυλαία θεσ/νίκης, στις 27, 30 Νοεμβρίου 1991 ο δικαστικός 
επιμελητής Πρωτοδικείου θεσ/νίκης, Κων/νος Χρυσάφης ή Μεδεμ- 
τζόγλου επέδωσε στους Βασιλική Σωτ. Κοντούλη, Χρυσή Σωτ. Κο¬ 
ντούλη, Ελένη Σωτ. Κοντούλη, Ασπασία Κοκορίκου ως άμεσου κληρο¬ 
νόμου της Φανής Σωτ. Κοντούλη, Σταύρο Κοκορίκο ως άμεσο κληρο¬ 
νόμο της Φανής Σωτ. Κοντούλη, Απόστολο Κοκορίκο ως άμεσο κληρο¬ 
νόμο της Φανής Σωτ. Κοντούλη, Στέφανο Σωτ. Κοντούλη, Σταύρο 
Σωτ. Κοντούλη, Άννα Σωτ. Κοντούλη, όλων κατοίκων Πυλαίας θεσ/ 
νίκης με τις υπ’ αριθ. 5085,5088, 5087, 5102,5100,5101,1084, 
1083/91 αντίστοιχα εκθέσεις επιδόσεως του παραπάνω δικαστικού 
επιμελητή που επεδόθησαν κατόπιν παραγγελίας του δικηγόρου θεσ/ 
νίκης Νικολάου Κ. Τσιστελόπουλου πληρεξουσίου του Χρήστου Κο¬ 
ντούλη του Γεωργίου και της Ευτυχίας κατοίκου Πυλαίας θεσ/νίκης 
που σύμφωνα με την υπ’ αριθ. 1.035/91 κατάθεση γραμματίου σύστα¬ 
σης παρακαταθήκης της συμβολαιογράφου Θεσ/νίκης Νίκης Κ. Αν- 
δριανού στην οποία φαίνεται ότι ο Χρ. Κοντούλης κατέθεσε το υπ’ αριθ. 
489223/2.3.1991 γραμμάτιο σύστασης παρακαταθήκης Θεσ/νίκης 
ποσού 2.154.600 δραχμών για αποζημίωση καθοριαθείσα δυνάμει της 
υπ’ αριθ. 238/90 απόφασης του Μον/λούς Πρωτοδικείου Θεσ/νίκης 
υπέρ των παραπάνω, δια την κατόπιν της υπ’ αριθ. 2423/1967 πρά¬ 
ξης τακτοποίησης του πολεοδομικού γραφείου θεσ/νίκης κυρωθείσας 
δια της υπ’ αριθ. 68071/1967 και 49004/1960 συμπλ. 23906/ 
1988 αποφάσεως της Νομαρχίας Θεσ/νίκης, ρυμοτόμηση τμήματος 
οικοπέδου υπό στοιχεία 1/2 (11 ερ-1-2-3-11-ερ) μ.τ. 113,40. 

(Αριθ. διπλ. Δημ. Ταμ. Δ.Ε. θεσ/νίκης 7705479/30.12.91) 

Ο Πληρεξούσιος Δικηγόρος 
Κ. ΤΣΙΤΣΕΛΟΠΟΥΛΟΣ 

Ανακοίνωση Παρακατάθεσης αποζημίωσης προσκυρωτέου ακινήτου 
στην περιοχή Ν. Λιοσίων Αττικής σύμφωνα με τον με αριθμ. 8/ 
1985 κτηματολογικό πίνακα του ΥΠΕΧΩΔΕ. 

Ο Κωνσταντίνος Νικολάτος του Ζαννέτου κατέθεσε στο Ταμείο Πα¬ 
ρακαταθηκών και Δανείων το ποσό των εννιακοσίων ενενήντα χιλιάδων 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


(990.000) δρχ. χαι εχδόθηχε το με αριθμ. 1311/3.12.1991 γραμμά¬ 
τιο συστάσεως Παρακαταθήκης σαν αποζημίωση έκτασης 66 τ.μ. που 
προσκυρώθηκε με το με αριθμό 8/1985 κτηματολογικό πίνοικα του 
ΥΠΕΧΩΔΕ, λόγω ρυμοτομίας στα Ν. Λιόσια Αττικής και στην οδό 
Ιλίου και Χρυσηίδος και που καθορίστηκε με τις με αριθμούς 187/ 
1986, 1668/1988 και 14097/88 αποφάσεις του Μονομελούς Πρω¬ 
τοδικείου Αθηνών, του Πολυμελούς Πρωτοδικείου Αθηνών, αντί¬ 
στοιχα. 


Η παρακατάθεση έγινε υπέρ των προσώπων που θα αναγνωρισθούν 
δικαιούχοι με δικαστική απόφαση. 

Αθήνα, 18 Δεκεμβρίου 1991 

Ο Καταθέσας 
ΚΩΝ. ΝΙΚΟΛΑΤΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



